**Acord Webasto de Garanție și Costuri**

**(varianta: martie 2018)**

între

1. **Webasto** XX (Societate),

XX (Adresă),

–“**Webasto**” –,

și

2. **XX** (Furnizor),

XX (Adresă),

– “**Furnizor**” –,

– Webasto și furnizorul sunt denumiți în continuare în mod individual și “**Partea**” și împreună “**Părțile**” –.

**Preambul**

Prin acest Acord de Garanție și Costuri („**Acord Webasto GC**“), părțile intenționează să convină asupra unor principii și procese uzuale și speciale proprii industriei automobilistice, în ceea ce privește garantarea costurilor și daunelor, care sunt generate de defecte la produse sau părți componente ale acestora sau care defecte sunt corelate cu acestea, pe care furnizorul sau – în conformitate cu §§ 15 ff. din legea societăților comerciale din Germania – companiile afiliate („**companii afiliate**“) furnizorului, le livrează sau le-au furnizat deja („**produse**“) societății Webasto sau companiilor afiliate Webasto. Termenul „**Defect**“ este definit la cifra 1.1 al acestui Acord GC al Webasto.

În lumina acestor fapte, părțile convin asupra următoarelor aspecte:

1. **Responsabilitate și răspunderea în cazul produselor defectuoase**
   1. Un produs prezintă un defect dacă nu manifestă configurația, proprietățile, compoziția convenită sau, dacă nu s-a prevăzut nici o caracteristică explicită pentru respectivul produs, dacă nu se pretează pentru utilizarea pentru care a fost menit sau pentru folosința uzuală a unui asemenea produs. Configurația produsului incumbă și anumite caracteristici ale acestuia, care au fost respectate și implementate de către furnizor sau producător, ca urmare a unor afirmații publice, cu precădere în spectrul publicitar sau al marcajelor de identificare. Un produs prezintă și atunci un defect, când montarea realizată de către furnizor nu a fost făcută în mod corespunzător, în concordanță cu prevederile prestabilite, sau dacă un produs este menit a fi montat sau inclus într-o construcție, dar instrucțiunile de montaj sunt greșite, cu excepția cazului în care produsul respectiv a fost montat totuși în mod corect, fără erori. Livrarea unui alt produs decât cel comandat sau a unei cantități mai mici decât cea contractată, reprezintă de asemenea o eroare, este pe picior de egalitate cu un defect.
   2. Produsele trebuie să respecte întru totul desenele tehnice și celelalte specificații. Acestea trebuie să fie lipsite de defecte și erori, în mod special în ceea ce privește designul/construcția sau finisarea și materialele folosite în producerea lor. Atâta vreme cât prevederile de design/construcție sau specificațiile nu prevăd abateri, produsele trebuie să prezinte o calitate uzual acceptată pe piață și să se preteze scopurilor de utilizare specială pentru care au fost gândite. Produsele care nu îndeplinesc una dintre condițiile menționate mai sus, sunt considerate a fi defectuoase.
   3. Cu excepția produselor destinate pieței nordamericane, pentru care există o perioadă de garanție pe produs de 48 de luni, durata perioadei de garanție pe produse este de 36 de luni de la data înregistrării inițiale a autovehiculului (a produsului final) sau – în cazul unui produs pentru piața secundară, de accesorii – care urmează a fi montat, încorporat în autovehicul, perioada de garanție pe produs este cea stipulată în prevederile CGA Webasto pentru producție. Atâta vreme cât nu s-au stabilit de către Webasto și furnizor alte perioade de garanție pentru anumite produse, perioada maximă de garanție pe produs este de 60 de luni de la data livrării mărfii.
   4. Dacă un produs este defectuos, Webasto poate solicita înlocuirea acestuia cu unul lipsit de defecte și recuperarea costurilor generate de această situație, inclusiv a costurilor de demontare și montaj (în mod special costuri de lucru cu personalul), precum și a costurilor cu materialele și a altor costuri suplimentare (cum ar fi de ex. costurile de transport, de logistică, de verificare și sortare).
2. **Analiza defectelor, remedierea, recalificarea și monitorizarea produselor**

Furnizorul are obligația de a livra un produs impecabil, nedefectuos. Furnizorul trebuie să determine fără întârziere cauza producerii defectului și trebuie să stabilească de comun acord cu Webasto toate măsurile de verificare, amploarea acestora, precum și toate măsurile corective, de remediere pentru produsele ce s-au dovedit a fi defectuoase. Independent de această obligație, furnizorul trebuie să se asigure că produsul este monitorizat pe piață în ceea ce privește potențiale defecte. Se aplică prevederile standardului IAF 16949 (ISO/TS 16949).

1. **Cazuri de tip 0-km**

3.1 În cazul în care Webasto descoperă produse defectuoase în incinta fabricilor/unităților operative de producție ale Webasto sau ale companiilor afiliate Webasto sau în incinta operativă a unui client al Webasto sau a unei companii afiliate unui client al Webasto („**Cazuri tip** **0-km**“), Webasto conferă furnizorului dreptul de a remedia sau înlătura defectul pe cheltuiala furnizorului sau de a înlocui produsul defectuos cu totul, cu excepția cazului în care Webasto nu se poate aștepta în mod rezonabil de la furnizor să îndeplinească respectivul drept, de exemplu dacă măsurile corespunzătoare, care ar trebui luate de către furnizor în locația operativă în cauză, ar putea periclita buna derulare a proceselor de producție.

3.2 Dacă furnizorul se află în imposibilitatea de a remedia defectele constatate sau de a înlocui produsul defectuos sau dacă acesta nu își poate asuma acest pas, Webasto sau companiile afiliate acesteia au dreptul de a înlătura defectele chiar ele însele sau de a înlocui ele însele produsul sau de a solicita remedierea defectului printr-o firmă terță, pe costurile furnizorului.

1. **Defecte pe teren**

Dacă se descoperă produse defectuoase după ce acestea au părăsit unitățile de producție ale clienților Webasto sau ale liniilor de producție ale anumitor companii terțe, desemnate de către Webasto („**defecte pe teren**“), sunt valabile următoarele prevederi:

a) Constatarea unui defect se realizează de către organizația de vânzări a clientului afectat, în concordanță cu standardul din industria automobilistică și cu procedura de determinare a unui defect și cea a drepturilor de garanție, conform sistemului specific clientului Webasto afectat. Webasto va pune la dispoziție copii ale documentelor relevante, care documentează defectele descoperite, în măsura în care acestea stau la dispoziția Webasto și Webasto are dreptul legal de a le dezvălui furnizorului.

b) Dacă sistemul de garanție aferent și specific clientului Webasto prevede o returnare a produselor defecte, Webasto va informa furnizorul care este momentul la care respectivele produse sunt pregătite pentru a fi returnate, iar furnizorul are obligația să inițieze și să deruleze procedura de ridicare și transportare a produselor defectuoase, pe costuri proprii și în mod neîntârziat.

c) În cazul defectelor pe teren, înlocuirea unui produs defectuos cu un produs nedefectuos se realizează – conform standardelor din industria automobilistică – de către terți, pe cheltuiala furnizorului, adică prin intermediul dealerilor și a atelierelor auto.

1. **Analiza și identificarea cotei de acceptanță a defectelor** 
   1. Furnizorul trebuie să analizeze produsele defectuoase și să admită/să recunoască o anumită cotă de produse defectuoase („**AQ**“), în conformitate cu prevederile care urmează, precum și cu prevederile QW1 (vezi http://lieferanten.webasto.de), dar și să pună la dispoziția Webasto un raport al analizei făcute asupra produselor defectuoase, nu mai târziu de 10 zile lucrătoare după ce a intrat în posesia produsului defectuos. Dacă și în măsura în care furnizorul nu respectă termenul menționat anterior, se consideră că defectul supus investigării este recunoscut ca atare de către furnizor.
   2. Dacă nu se constată niciun defect conform dispozițiilor prezentului Acord Webasto CG și a celor cuprinse în QW1, Webasto și furnizorul vor efectua o altă analiză, susținută în mod activ de ambele părți, inclusiv prin aplicarea de metode de analiză mai amănunțite, introducerea unei scheme de comunicare suplimentare, stabilirea unor măsuri speciale pe parcursul fazei de dezvoltare a produsului, precum și oferirea de sprijin și suport la fața locului de către Webasto, în cazul apariției unor probleme. Piesele care nu prezintă defecte (No-Trouble-Found) („**piese NTF** “) pot fi totuși supuse unei investigații ulterioare efectuate de către Webasto sau de către o firmă terță, la solicitarea Webasto. În cazul în care rezultatele verificărilor prezintă discrepanțe, furnizorul trebuie să suporte costurile acestei investigații suplimentare ulterioare și să recunoască rezultatele verificării.
   3. Webasto și furnizorul convin să determine cota de acceptanță AQ, obținută în baza verificărilor prin sondaj a pieselor/subansamblelor defectuoase, după următoarea formulă:

*AQ = ∑ produselor defectuoase recunoscute ca atare de către furnizor*

*∑ produselor examinate*

Atâta timp cât părțile nu convin altfel, cota AQ este valabilă timp de un an din momentul primei verificări a produselor defectuoase efectuate de furnizor.

* 1. În cazul modificării produsului și/sau a proceselor de producție de către furnizor, și/sau transferării producției într-o altă locație a furnizorului, fără a se fi prezentat această situație companiei Webasto în prealabil și fără ca Webasto să fi aprobat această modificare, valoarea AQ va fi de 100%, ceea ce înseamnă că toate produsele defectuoase sunt recunoscute ca atare de către furnizor. În cazul asamblării produsului din mai multe componente, sau în cazul livrărilor cu mai multe piese, prevederile § 5.4, teza 1 se aplică și componentelor pe care furnizorul le-a obținut de la subcontractorii săi.

5.5 Furnizorul trebuie să suporte toate costurile generate în contextul analizării produselor defectuoase, inclusiv, dar nu limitat la costurile cu returnarea și punerea la dispoziție a produselor defectuoase. În acest caz, dacă și în măsura în care prevederile relevante ale clientului Webasto specifică acest lucru, furnizorul se obligă să însemneze cu marcaje de identificare și să depoziteze în condiții corespunzătoare produsele defectuoase supuse analizei. Furnizorul trebuie solicite de la Webasto datele cu privire la perioadele de depozitare relevante. Dacă Webasto solicită returnarea produselor defectuoase, furnizorul trebuie să suporte costurile de transport la retur. Furnizorul admite faptul că produsele defectuoase constituie, în principiu, proprietatea clientului Webasto.

1. **Determinarea costurilor**
   1. Costurile pentru înlăturarea defectelor („**Costuri cu defectele**“) reprezintă în mod special costuri de material, de transport, de demontare și de montaj, precum și alte costuri. Costurile de demontare și de montaj reprezintă costurile de lucru facturate efectiv în perioada de facturare corespunzătoare, de către atelierele auto pentru remedierea situațiilor de defecte relevante, precum și alte costuri. Costurile de material reprezintă costurile cu materialele pe care Webasto trebuie să i le ramburseze clientului său. În componența costurilor cu defectele mai intră în mod suplimentar și alte costuri, ceea ce desemnează costurile care i-au fost generate clientului Webasto în procesul de reglementare a situației de defect sau care trebuie restituite clientului final, în baza unor obligații juridice (de exemplu costuri de prelucrare, costuri de cazare, costuri de repatriere a produselor, costuri pentru autovehiculul de rezervă). Costurile cu defectele se calculează așadar după cum urmează:

*Costuri cu defectele = costuri de material + costuri de transport + costuri de demontare și montaj + alte costuri*

* 1. Valoarea de regres se calculează prin înmulțirea valorii AQ cu suma costurilor cu defectele constatate la nivel mondial:

*Valoarea de regres = AQ x Suma costurilor cu defectele constatate la nivel mondial*

* 1. Webasto va pune la dispoziția furnizorului o factură aferentă cazului în sine pentru suma de regresie cumulată pentru cazurile de defect, care urmează a fi alocate furnizorului în decursul derulării perioadei de garanție.

1. **Derularea cazurilor fără o înlocuire de produs defectuos**

În cazurile în care înlăturarea defectelor poate fi realizată fără înlocuirea produsului (de exemplu în cazul lucrărilor de ajustare), furnizorul suportă costurile pentru înlăturarea defectului și cheltuielile cu lucrările suplimentare. Valoarea AQ se stabilește de comun acord. De regulă, Webasto va pune la dispoziția furnizorului o factură corespunzătoare cazului în discuție.

1. **Derularea cazurilor cu deficiențe de software**

În cazul existenței unui software defectuos, furnizorul suportă costurile de livrare a unui alt software funcțional și lipsit de defecte, precum și costurile de lucru pentru lucrările de reparații efectuate în unitățile operaționale în care s-a realizat înlocuirea software-ului defectuos, pe care trebuie să le ramburseze către Webasto. Costurile de lucru sunt determinate în mod estimativ pentru toate autovehiculele afectate și sunt decontate o singură dată.

1. **Drept de regres special**

9.1 Dreptul la un regres special există pentru Webasto în toate cazurile în care produsele defectuoase au cauzat o retragere a lor, au determinat apariția altor defecțiuni la piese sau (sub)ansamble sau au generat un defect în serie, în conformitate cu prevederile care urmează:

a) “**Retragere**” înseamnă fiecare măsură ordonată de autoritățile competente și responsabile sau realizată de către Webasto sau de către un client al Webasto în mod voluntar, datorită unui produs defectuos și/sau ca urmare a lezării anumitor prevederi juridice sau emise de autorități, în mod special cu referire la cerințele de securitate și siguranță și de mediu, măsuri implementate în vederea înlăturării unui defect, în special inclusiv toate măsurile de protecție în vederea evitării riscurilor la persoană și la viață. Furnizorul răspunde în fața companiei Webasto pentru toate costurile și daunele corelate cu și/sau cauzate de o retragere, rechemare în fabrică a unui produs defectuos.

b) “**Defecte la alte (sub)ansamble**“ apar atunci când se produc defecte la piese sau produse ale Webasto și/sau ale terților, inclusiv a clienților Webasto cu excepția produsului defectuos în sine, care au luat naștere datorită livrării sau efectuării defectuoase a prestației furnizorului sau când, în contextul procesului de reparare produsului defectuos, au trebuit remediate sau înlocuite/înnoite și alte piese ale produselor Webasto.

c) Un “**defect de serie**” înseamnă o aglomerare de (mai multe) defecte, datorită unor produse defectuoase, a căror cauză este comună. În cazul unui defect de serie, Webasto împreună cu furnizorul vor stabili anumite măsuri, care sunt necesare și se pretează la situația dată, în vederea înlăturării defectului de serie, de exemplu și anumite servicii preventive în materie de service pentru clienți, în mod inclusiv, însă nu prin impunerea îngrădirii dreptului de a iniția o rechemare în fabrică.

9.2 Furnizorul are obligația de a încheia și de a menține în vigoare o poliță de asigurare pentru garanția de produs, inclusiv o asigurare de rechemare a produselor în fabrică, cu o sumă de acoperire potrivită/corespunzătoare, de regulă în jurul valorii de cel puțin 5 milioane de euro pentru fiecare caz de daune în parte, care include și asigură și piața din America de Nord.

1. **Altele**
   1. Modificări la acest Acord GC al grupului Webasto pot fi făcute doar sub formă scrisă. Același lucru este valabil și pentru cerințele și exigențele a însăși formei scrise.
   2. Webasto își rezervă dreptul de a demonstra un nivel de daune mai ridicat și de a le valida ca atare.
   3. Atâta vreme cât nu se stipulează în mod explicit altceva altundeva, Acordul GC aici de față este supus jurisprudenței statului (sau țării, landului federal) în care de regăsește sediul comercial al companiei Webasto care lansează comanda. Prevederile Convenției Națiunilor Unite cu privire la contractele de vânzare de mărfuri la nivel internațional și reglementările de coliziune ale dreptului privat internațional, sunt excluse în mod expres. Webasto și furnizorul se declară de acord ca toate litigiile corelate cu acest acord GC al Webasto să fie rezolvate în mod exclusiv în jurisdicția de competență a instanțelor judecătorești din țara în care își are sediul comercial compania Webasto care a lansat comanda. Dincolo de acestea, compania Webasto mai este îndreptățită să depună plângere sau să înainteze un proces împotriva furnizorului și la instanțele de judecată din jurisdicția de competență unde se regăsește sediul comercial al furnizorului.
   4. Atâta vreme cât nu este stipulat altceva în acest Acord GC al Webasto, răspunderea unei părți pentru produsele defectuoase se determină în conformitate cu prevederile acordului-cadru al grupului Webasto („**Webasto** – **Acord-cadru**“), cu documentul Termeni și Condiții Generale al Grupului Webasto pentru achiziția de materiale pentru producție, inclusiv în baza unor potențiale prevederi suplimentare la nivel național („**Webasto TCG**“), “), cu documentul Termeni și Condiții Generale al Grupului Webasto pentru achiziția de utilaje („**Webasto TCG utilaje**“) și cu directiva de calitate pentru furnizori a grupului Webasto („**QW1**“), (vezi <https://www.webasto-group.com/en/the-company/supplier-portal/>). În cazul unor controverse sau neînțelegeri, prevederile acestui Acord GC al Webasto au întâietate.

Locul, data \_\_\_\_\_\_\_\_\_\_\_\_\_\_\_\_\_\_ Locul, data \_\_\_\_\_\_\_\_\_\_\_\_\_\_\_\_\_\_

**Webasto Furnizor**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătură Semnătură

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătură Semnătură